Nemendur skulu mæta stundvíslega í próf og kynna sér á auglýsingatöflu í anddyri skólans í hvaða stofu þeir eiga að taka prófið . Próftími er 90 mínútur . Nemendur hafa heimild til þess að sitja aukalega 30 mínútur í hverju prófi . Nemandi sem kemur of seint til prófs fær ekki framlengdan próftíma . Ekki er heimilt að skila úrlausnum fyrr en próftími er hálfnaður og eftir þann tíma fær enginn að hefja prófið . Nemendur eiga að hafa persónuskilríki með mynd með sér í öll próf og láta þau liggja á borðinu meðan á próftöku stendur . Nemendur eiga að leggja strax í upphafi á borð sitt þau áhöld sem þeir þurfa á að halda í prófinu . Allt annað m.a. pennaveski og annað dót skal geymt annars staðar . Farsímar og önnur snjalltæki sem ekki eru tilgreind sem leyfileg hjálpargögn eru bönnuð . Kennarar áfangans sem prófað er úr koma a.m.k. tvisvar í hverja stofu . Nemendum er ekki heimilt að kalla sérstaklega til kennara . Verði nemandi uppvís að svindli í prófi verður honum tafarlaust vísað úr prófi og telst nemandinn fallinn í áfanganum . Færsla á lokaprófum í próftöflu : Nemendur með tvö eða fleiri próf á sama degi geta fært próf á sjúkraprófstíma ( sjá á próftöflu ) . Tilkynningar um það þurfa að hafa borist skrifstofu fyrir auglýstan tíma . Sé það gert seinna þarf að greiða 2.200 krónur . Fyrir annan prófaflutning þarf að greiða 2.200 krónur . Lokaeinkunnir : Þegar lokaeinkunnir hafa verið birtar í lok annar er auglýstur tími þar sem nemendum gefst kostur á að skoða prófúrlausnir sínar og / eða fá frekari útskýringar á námsmati hjá kennara . Ensurskoðað og samþykkt í skólaráði 25. september 2019 .